**Referat af generalforsamling i Grundejerforeningen Kløverbladet, Onsdag den 26. marts 2014 kl. 19.00**

**Punkt . Valg af dirigent**

Peter, Kløverbladsgade 28

**Punkt 2. Valg af referent**

Gravers Graversen, Kløverbladsgade 38

**Punkt 3. Valg af stemmetællere**

Lisbeth, Kløverbladsgade 44 og Vivian Kløverbladsgade 14.

**Punkt 4. Bestyrelsens beretning 2014:**

Sidste år drøftede vi nødvendigheden af at få renoveret fortove i GF. Der er ikke sket så meget konkret. Vi har forsøgt at få kontakt til vores naboforening, som har haft en større renovering i gang i nogle år. For at høre erfaringer, pris m.m. Vi har skudt projektet lidt til hjørne pga. manglende tid og energi. Der var ikke mange deltagere i generalforsamlingen sidste år, så der var usikkerhed om opbakning.

Der var også usikkerhed om, hvor stor slitagen bliver på fortovene i forbindelse med nybyggeri af almene boliger på et tidspunkt.

Imidlertid har nogle af grundejerne, heriblandt Freinetskolen, i disse dage modtaget påbuds-høringsbreve fra Københavns Kommune om opretning af nogle fortove. Måske kommer der flere. Så vi kommer nok ikke uden om at skulle reparere eller renovere vores fortove.

Jeg vil foreslå, at GF nedsætter et egentligt vejudvalg, der skal holde kontakt med kommunen, indhente tilbud og arbejde konkret og praktisk med nogle løsninger, inklusive finansiering.

Skal alle være med, inklusive de grundejere, der allerede har investeret i nye fortove? Fortovet ud for BIG – stadig uløst.

De nye boliger på Carl Jacobsensvej samt mange arbejdspladser i området har givet øget p-pres i gaderne. I dagtimerne – og af og til også om aftenen - kan det være svært at finde et sted at parkere, når man har været ude at køre. Desuden køres med for høj hastighed.

P-kælder på vej til beboerne på Carl J – men hvornår?

GF Forfatterkvarteret er lige blevet enige om at søge om beboerlicenser til deres kvarter. Skal vi gå i gang med det samme? Fordele og ulemper. Kommunen har åbnet for muligheden i belastede områder. Ingen sikkerhed for, at man kan få det. Nødt til at samarbejde med nabokvarteret, så vi ikke bare eksporterer biler til hinanden.

Karensparken, som er sat til drøftelse her på GF, var i løbet af foråret og sommeren mødested for mange af områdets unge, bl.a. skoleelever fra de fire uddannelsesinstitutioner i området, som holdt introfester, fredagsbar og andre former for festligt samvær med masser af øl og anden alkohol.

Dette var til stor gene for især de beboere, der har huse og haver lige ud til parken. I flere tilfælde kunne man ikke have døre/vinduer åbne endsige opholde sig i have eller på terrasse uden at føle sig generet af uacceptabel støjende adfærd. Der var masser af affald, og diverse efterladenskaber i buskadser, rod og til tider hærværk endte i sommerens løb med, at bestyrelsen traf en beslutning om, at Karensparken ikke er et festområde.

Bordene og bænkene blev fjernet. Desuden er de fire skoler i området orienteret om dette. Man må gerne opholde sig på almindelig vis i Karensparken, men det er ikke en festplads. Og boldfaciliteterne er i princippet forbeholdt foreningens medlemmer og bl.a. Freinetskolen, som vi har en lejeaftale med.

Desværre stadig en del hærværk på hegnet omkring tennisbanen.

Der kommer nye lejeboliger for enden af Kløverbladsgade. KAB har fået godkendt et projekt med 32 billige familieboliger. VIBO søgt om, men så vidt vides ikke fået godkendt et projekt med ngdomsboliger/familieboliger på hjørnet af Kløverbladsgade og Carl J.

En række dispensationer, bl.a. for parkering, som etableres senere i næste bygning.

Vi har ikke hørt om dette men selv fundet ud af det. Det bliver spændende, hvordan nye huse vil påvirke livet i gaden.

Bestyrelsens beretning blev godkendt.

**Punkt 5. Trafik og parkering i gaderne**

Drøftelse:

Det kræver en trafiktælling til ca. 17.000 kr. for at få en parkeringslicens. Det kræver at mindst 50 % af trafikken ikke har ærinde i Kløverbladsgade for at få en licens.

Bestyrelsen ønsker input til viden og forslag om problematikken. Man ønsker et udvalg nedsat til at komme med forslag til problemet om parkeringsbegrænsning i gaderne.

Parkeringsudvalget:

Bo, Lisbeth og Michael + en tovholder fra bestyrelsen.

**Punkt 6. Karensparken, nye legeredskaber, borde og bænke mv.**

Drøftelse:

Eneste særaftale er fredag fra 9 til 15, hvor Freinetskolen har idrætstimer i boldburet.

Mange er støjplagede af larm fra parken og folk kan ikke opholde sig i deres haver.

Forslag om henvendelse til Københavns Kommune om indretning af arealet.

Forslag fra Mette om et parkudvalg.

Forslag om at opsige parkaftalen.

Stemning for et parkudvalg.

Forslag om en arbejdsdag hvor vi renoverer legepladsen.

Parkudvalget:

Peter R , Ketil, Vivian  + 1 tovholder fra bestyrelsen.

**Punkt 7. Indkomne forslag**

Ingen indkomne forslag

**Punkt 8. Fremlæggelse af regnskab 2013 til godkendelse**

 Klaus fremlagde et regnskab med plusser på begge konti.

Regnskabet blev godkendt.

**Punkt 9. Fastsættelse af kontingent for grundejerforening og vejfond for 2014**

Grundejerforeningskontingent; 500 kr. pr. matrikel

Vejkontingent; kr. 125,- pr. meter

Regnskabet blev godkendt.

**Punkt 10. Budget 2014 til godkendelse**

Budget godkendt.

**Punkt 11. Valg af bestyrelse**

Mie Olesen og Mette Lassen på valg.

Mie og Mette genvalgt. Mette træder ud af bestyrelsen ved næste generalforsamling

Ketil, Gerdasgade 3 er suppleant.

**Punkt 12. Valg af revisor**

Genvalg

**Punkt 13. Eventuelt**

Kløverbladsgade 50 har Muligvis en stige.

Arbejdsdag 4. maj. Rengøring af park og veje.

*/København den*

*Gravers Graversen*

*Kløverbladsgade 38*

*2500 Valby*